Diari Oficial de la Generalitat Valenciana


Sumari del DOGV 276, del 01-08-1985 (1985/804751)

ORDRE de 4 de juny de 1985, de la Conselleria d'Indústria, Comerç i Turisme, per la qual s'aprova el repertori d'oficis artesans de la Comunitat Valenciana.
------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/o/1985/06/04/(1)/dof/vci/html**

### Dades del document

Número de DOGV
:   276

Data del DOGV
:   01-08-1985

Secció del DOGV
:   ALTRES DISPOSICIONS

Número del document
:   1985/804751


Data del document
:   04-06-1985

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

 Descriptors 

:   * artesanat
    * artesà
    * producció artesanal
    * empresa artesanal
    * catàleg
    * legislació

Ordre de 4 de juny de 1985, per la qual s'aprova el Repertori d'Oficis d'Artesans de la Comunitat Valenciana.  
La Llei 1/1984, de 18 d'abril, de la Generalitat Valenciana, d'Ordenació de l'Artesania, preveu, en la Disposició Final, l'elaboració del Repertori dels Oficis Artesans de la Generalitat Valenciana, i confia, a la Comissió d'Artesania de la Generalitat Valenciana, la confecció de l'esmentat Repertori.  
Constituïda la Comissió d'Artesania pel Decret 83/1984, de 30 de juny, el Grup de Treball designat per a tal comesa va elaborar les propostes per a la confecció del Repertori d'Oficis Artesans, el qual rebé informe favorable de la dita Comissió, en la reunió celebrada el 12 de març del 1985.  
En virtut del que s'ha exposat, i conformement amb la proposta elaborada per la Comissió d'Artesania de la Generalitat Valenciana, aquesta Conselleria ha disposat:  
Article 1  
S'aprova el Repertori d'Oficis Artesans de la Comunitat Valenciana que s'inclou com annex en aquesta Ordre.  
Article 2  
1 El Repertori dels Oficis Artesans té caràcter revisable. La revisió d'aquest es realitzarà de forma periòdica, vist prèviament l'Informe de la Comissió d'Artesania de la Generalitat Valenciana, d'ofici, a petició dels interessats o a proposta de l'esmentada Comissió.  
2. La sol·licitud de revisió pels interessats, a la qual fa referència el paràgraf anterior, haurà de ser presentada directament a la Direcció General d'Indústria i Energia, a per qualsevol dels mitjans establerts en la Llei de Procediment Administratiu, amb la documentació justificativa d'aquesta, o aquella que en el seu cas es determine reglamentàriament.  
La Conselleria d'Indústria, Comerç I Turisme, podrà demanar al sol·licitant qualsevol informació o documentació addicional que estime necessària.  
3. Aquelles activitats que durant els tres darrers anys no hagen comptat amb ninguna inscripció en l'esmentat Repertori, podran causar baixa d'ofici, de la qual cosa s'informarà a la Comissió d'Artesania.  
DISPOSICIONS FINALS  
Es faculta el Director General d'Indústria i Energia per a dictar totes aquelles resolucions que considere necessàries per a l'aplicació i desplegament de tot el que estableix la present Ordre.  
Segona  
La present Ordre entrarà en vigor el dia de la seua publicació en el Diari Oficial de la Generalitat Valenciana.  
València, 4 de juny de 1985.  
El Conseller d'Indústria, Comerç i Turisme,   
SEGUNDO BRU I PARRA  
Veure annex


Còpia Permalink ELI